Înscrieri Ediția a V-a UMFCD Open – Mai 2022

Stimați membri ai comunității UMFCD,

Echipa „Sportul este Sănătate” are plăcerea de a vă invita să participați la cea de-a V-a Ediție a Competiției UMFCD Tenis Open, eveniment adresat întregii comunități U.M.F. „Carol Davila”: studenți, rezidenți, cadre didactice sau personal administrativ.

Competiția va avea loc în perioada 27-29 Mai și se va desfășura la terenurile de tenis ale Universității situate pe Bulevardul General Vasile Milea, Nr. 4, în intervalul orar 09:00 – 18:00.

După încheierea perioadei de înscriere, vom reveni cu tablourile de joc pentru competitori, participanții fiind împărțiți pe categorii de joc în funcție de sex și de vârstă (sub, respectiv peste 35 de ani). Competiția va fi doar de joc la simplu.

Pentru înscrieri, vă rugăm să completați următorul formular până la data de 22 Mai, ora 23:59:

https://forms.gle/V9sNH95uvztJ3sEW6

Prioritate vor avea concurenții care se înscriu primii și cei care au disponibilitatea de a juca oricând pe durata programului competițional.

Pentru mai multe detalii, nu ezitați să ne contactați:

Adrian Neculai – 0764364538

Vă așteptăm,

Echipa “Sportul este Sănătate”

Articolul Înscrieri Ediția a V-a UMFCD Open – Mai 2022 apare prima dată în umfcd.